Per Eggum Mauseth

Må ikke forveksles med Per Maurseth

Per Otto Eggum Mauseth (født 24. november 1944 i Oslo, død 9. januar 2001) var en norsk politiker, hjemmehørende i Sosialistisk Folkeparti og Sosialistisk venstreparti. Mauseth var først og fremst kjent for sin rolle som Oslo-politiker, og for sitt virke som leder for Norske Boligbyggelags Landsforbund .

Mauseth gikk realskole og gymnas ved Teisen skole i årene 1958 til 1963, og tok deretter statsvitenskap grunnfag i 1965. Han arbeidet i NBBL fra 1977, som informasjonssjef og redaktør. Han ble ansatt som administrerende direktør der i 1990, og hadde stillingen fram til sin død.

Han engasjerte seg politisk på venstresiden, og hadde en rekke verv innen SF og SV. Han var leder for Sosialistisk Studentforbund 1966–1968, partisekretær i Sosialistisk Folkeparti 1969–1973, nestleder, i realiteten fungerende leder 1975–1976. Han satt i SFs sentralstyre 1969–1976. 

Da Sosialistisk Valgforbund ble opprettet var han gruppesekretær fra 1973-1977, leder for Grorud SV 1976–1988, nestleder i SV 1987–1990. Han satt i SVs hovedstyre størstedelen av tiden mellom 1973 og 1990, og var leder for SVs gruppe i Oslo bystyre i ti år.

I bystyret var Mauseth varamedlem i tre perioder fra 1967 til 1979, og medlem fra 1991 til 1995. Han satt i Oslo formannskap i tre perioder fra 1979 til 1991. Som Oslo-politiker hadde han verv i en lang rekke offentlige utvalg, råd og komiteer.

Mauseth var også vararepresent for SV på Stortinget i to perioder fra 1989 til 1997.

Bibliografi 
 Vi bor i lag, (red.) NBBL Oslo 1982
 Informasjon og samfunnskontakt, (red.) NBBL Oslo 1985
 Leve kommunen, Pax Oslo 1987
 Oslo bak fasaden, Pax Oslo 1991

Priser 
 Handikapprisen 1990 
 KS-medaljen 2000

Eksterne lenker 
 

SF-politikere
Lokalpolitikere fra SV